OzLabs/hebrew-wiki-articles huggingface dataset:
ג'ון קונצ'אר

ג'ון קונצ'אר (באנגלית: John Konchar; נולד ב-22 במרץ 1996) הוא כדורסלן אמריקאי המשחק בקבוצת ממפיס גריזליס מליגת ה-NBA, בעמדות הקלע והסמול פורוורד.

==קריירת מכללות==
קונצ'אר נולד במערב שיקגו, אילינוי, ובין השנים 2015–2019 למד באוניברסיטת פרדו בפורט ויין. לאורך ארבע עונותיו בקבוצת הכדורסל של האוניברסיטה רשם ממוצעים של 15.5 נקודות, 8.6 ריבאונדים, 4.2 אסיסטים ו-2.0 חטיפות למשחק.

==קריירה מקצועית==
לאחר שלא נבחר בדראפט ה-NBA{{כ}} 2019, חתם קונצ'אר על חוזה דו-כיווני בממפיס גריזליס. שנה לאחר מכן, בנובמבר 2020, חתם בממפיס על חוזה NBA סטנדרטי ל-4 עונות. ב-10 באפריל 2022 השיג "טריפל דאבל", כשקלע 17 נקודות, אסף 13 ריבאונדים ומסר 10 אסיסטים במשחק מול בוסטון סלטיקס.

ביולי 2022 חתם על הארכת חוזה בגריזליס ל-3 עונות נוספות (החל מעונת ) בסך כ-19 מיליון דולר.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| ממפיס	|| 19 || 0 || 9.5 || 0.649 || 0.500 || 0.500 || 2.5 || 1.2 || 0.4 || 0.2 || 2.8
|- style="background-color: #EFEFEF;"		|| 
| 	|| ממפיס	|| 43 || 0 || 13.4 || 0.500 || 0.375 || 0.833 || 3.0 || 1.1 || 0.7 || 0.2 || 4.3
|-		|| 
| 	|| ממפיס	|| 72 || 7 || 17.9 || 0.515 || 0.413 || 0.551 || 4.6 || 1.5 || 0.6 || 0.3 || 4.8
|- style="background-color: #EFEFEF;"		|| 
| 	|| ממפיס	|| 72 || 23 || 20.8 || 0.431 || 0.339 || 0.778 || 4.3 || 1.4 || 1.1 || 0.4 || 5.1
|- style="background-color:#80BFFF; font-weight:bold;"		|| 
| קריירה || 		|| 206 || 30 || 17.2 || 0.483 || 0.374 || 0.692 || 4.0 || 1.3 || 0.8 || 0.3 || 4.6
|}

===בפלייאוף ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| ממפיס	|| 1 || 0 || 3.0 || 0.000 || 0.000 || 0.000 || 1.0 || 0.0 || 0.0 || 1.0 || 0.0
|- style="background-color: #EFEFEF;"		|| 
| 	|| ממפיס	|| 8 || 0 || 7.0 || 0.273 || 0.167 || 1.000 || 2.4 || 0.6 || 0.4 || 0.1 || 1.1
|-		|| 
| 	|| ממפיס	|| 5 || 0 || 9.7 || 0.222 || 0.000 || – || 2.0 || 0.8 || 0.4 || 0.4 || 0.8
|- style="background-color:#80BFFF; font-weight:bold;"		|| 
| קריירה || 		|| 14 || 0 || 7.6 || 0.238 || 0.091 || 1.000 || 2.1 || 0.6 || 0.4 || 0.3 || 0.9
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:אילינוי: כדורסלנים
קטגוריה:כדורסלני אוניברסיטאות ומכללות בארצות הברית
קטגוריה:כדורסלני ממפיס גריזליס
קטגוריה:כדורסלני ממפיס האסל
קטגוריה:שחקני NBA שלא נבחרו בדראפט
קטגוריה:אמריקאים שנולדו ב-1996
קפיטני

קפיטני (בלוקסמבורגית: Capitani) היא סדרת דרמת פשע לוקסמבורגית ששודרה בין השנים 2019–2021. הסדרה עוקבת אחר קורותיו של לוק קפיטני, בלש במשטרת לוקסמבורג.

לסדרה שתי עונות. העונה הראשונה שודרה בערוץ RTL הלוקסמבורגי, ולאחר סיומה נרכשה הסדרה בידי נטפליקס. זו סדרת הנטפליקס הראשונה בלוקסמבורג. העונה השנייה שודרה במקביל ב-RTL ובנטפליקס.

==תקציר העלילה==
===עונה ראשונה===
לוק קפיטני (לוק שילץ) בלש ותיק ומנוסה במשטרת לוקסמבורג, נקרא לחקור מוות של נערה בשם ג'ני אנגל בכפר מבודד בצפון המדינה. חוברים אליו שני שוטרים מקומיים: אלזה ליי (סופיה מוזל) וג'ואי מורס (ג'ואי דננוואלד). השלושה מנסים לפענח את המקרה, אולם עד מהרה מתגלה ששום דבר בכפר המבודד אינו כפי שהוא נראה, וכל אחד בכפר מסתיר סודות. במקביל, קפיטני נאלץ להתמודד עם שדים מעברו שחוזרים להופיע בחייו.

===עונה שנייה===
העונה השנייה מתרחשת ארבע שנים לאחר סיום אירועי העונה הקודמת. קפיטני עזב את משטרת לוקסמבורג, והוא עובד כעת כבלש פרטי בלוקסמבורג סיטי. הוא נשכר בידי מנהלת של אחד מבתי הבושת הגדולים בעיר, במטרה לחקור רצח אלים של אחת העובדות. כתוצאה מכך הוא נקלע לרשת של תככים ומזימות על השליטה בעולם הפשיעה בעיר.

==דמויות==
* לוק קפיטני (לוק שילץ) – בלש ותיק ומנוסה במשטרת לוקסמבורג. בעונה השנייה עוזב את המשטרה ועובר לעבוד כבלש פרטי.
* אלזה ליי (סופיה מוזל) – שוטרת מהכפר מאנשייד שבצפון לוקסמבורג, שמצטרפת אל קפיטני בחקירת רצח ג'ני אנגל. בעונה השנייה, עובדת במשטרת לוקסמבורג סיטי ועוקבת אחר כנופיות סחר בסמים.
* ג'ואי מורס (ג'ואי דננוואלד) – שוטר במשטרת מאנשייד, שמסייע לקפיטני וליי בחקירת רצח ג'ני אנגל.

== קישורים חיצוניים ==

קטגוריה:סדרות טלוויזיה
קטגוריה:לוקסמבורג: תרבות
אלקסטיס

אלקסטיס (ביוונית: Ἄλκηστις) היא נסיכה במיתולוגיה היוונית, הנודעת באהבתה לבעלה ואשר קורות חייה מסופרים בביבליותקה (פסאודו-אפולודורוס) וגרסת מותה וחזרתה לעולם החיים במחזה של אוריפידס הקרוי על שמה.

== משפחתה ==
אלקסטיס, ביתו של פליאס, מלך איולקוס ואשתו של אדמטוס ואימו של אומלוס שהשתתף במצור על טרויה.

== מיתולוגיה ==
אלקסטיס נודעה ביופיה ורבים חיזרו אחריה, אביה הכריז שרק הראשון שיצליח לרתום אריה וחזיר (או דוב בכמה גרסאות) למרכבה יזכה בידה.
אדמטוס הצליח בכך בעזרת אפולו אשר הועסק אצלו כרועה צאן בשנת הרחקתו מהאולימפוס כעונש על הריגת נחש הפיתון.
בהקרבת הקורבנות לאלים לאחר החתונה אדמטוס שכח להקריב קורבן כפי שנדרש לארטמיס ולכן הוא מצא במיטת הכלולות נחשים מפותלים,
דבר שאדמטוס פירש כמותו הקרב.
אפולו נחלץ שוב לעזרתו וגרם למוירות להשתכר והוציא מהם הבטחה שאם משהו יתנדב למות במקום אדמטוס הם יתירו זאת. כשהמות התקרב לא נמצא מתנדב, אקלסטיס התנדבה.
בהמשך הרקולס שזכה לארוח נדיב מצד אדמטוס חרף האבל הכבד גמל לאדמטוס בהשבת אלקטיס מעולם המתים לאחר ניצחון במאבק עם תנטוס.

== בעולם הבמה ==
נכתבו אופרות הקרויות על שמה על ידי ז'אן-בטיסט לולי, ועל ידי כריסטוף ויליבלד גלוק.

חנוך לוין כתב וביים את המחזה "כולם רוצים לחיות" בהשראת אלקסטיס מאת אוריפידס.

== גלריה ==
<gallery>
Admetus and Alcestis fresco from House of the Tragic Poet (Pompeii).jpg|אלקסטיס מתנדבת, פרסקו מהמאה ה-1 מבית המשורר הטראגי בפומפיי, במוזיאון הלאומי לארכאולוגיה של נאפולי
Admetus Alcestis Chiaramonti Inv1195.jpg|מיתוס אלקסטיס בסרקופג מהמאה ה-2 במוזיאוני הוותיקן
Hercules Wrestling with Death for the Body of Alcestis, by Frederic Lord Leighton, England, c. 1869-1871, oil on canvas - Wadsworth Atheneum - Hartford, CT - DSC05068.jpg|הרקולס נלחם בתנטוס להשבת אלקסטיס לעולם החיים מאת פרדריק לייטון במוזיאון ואדסוורת אתניאום
J H Tischbein dÄ Alkeste 1.jpg|אדמטוס מתאבל על מותה של אלקסטיס מאת יוהאן היינריך טישביין
Jean-François-Pierre Peyron - Alceste mourante - WGA17394.jpg|אדמטוס מתאבל על מותה של אלקסטיס מאת ז'אן פרנסואה פייר פיירון במוזיאון הלובר
J H Tischbein dÄ Alkeste 2.jpg|המאבק בין הרקולס ותנטוס על אלקסטיס מאת יוהאן היינריך טישביין
L'Enlèvement, par Paul Cézanne, FWN 590.jpg|חטיפת אלקסטיס על ידי הרקולס מאת פול סזאן במוזיאון פיצוויליאם
</gallery>

==קישורים חיצוניים==

* 
* 

קטגוריה:דמויות מהמיתולוגיה היוונית
בן עמי גפני

בן עמי גפני היה קלע פאראלימפי נציג ישראל במשחקים הפאראלימפיים ארנהם (1980).

בשנת 1942 הצטרף לאצ"ל ושירת עם שני אחיו גרשון ואליעזר. בשיא פעילותו היה האחראי הראשי על נשקים באזור תל אביב ולקח חלק בהעברת התחמושת וחומרי נפץ לפעולות התקפת שדות התעופה הבריטיים, הפריצה לכלא עכו ופיצוץ בית הבולשת הבריטית בחיפה. בזמן התקפת האצ"ל על יפו נפצע בידו מכדור. בהמשך שירת בחיל ההנדסה כחבלן וביוני 1948 נפצע מפיצוץ מוקש ליד בית חאנון ורגלו נקטעה מתחת לברך.

ב התחרה בקליעה בתחרות אקדח אוויר ודורג במקום ה-11 עם 343 נקודות.

גפני היה ממקימי לונה פארק תל אביב בשטח יפו בשנת 1950 ועמד בראש הצוות הטכני של המקום.

==קישורים חיצוניים==
* [https://www.paralympic.org/ben-ami-gafni פירוט השתתפותו בתחרויות המשחקים הפאראלימפיים] באתר הרשמי של IPC 

קטגוריה:ספורטאים פאראלימפיים ישראלים
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:קלעים במשחקים הפאראלימפיים ארנהם (1980)
קטגוריה:ספורטאים נכי צה"ל
קטגוריה:לוחמי האצ"ל
קטגוריה:קלעים נכים ישראלים
קטגוריה:קלעים פאראלימפיים ישראלים
The Singles Collection Volume 3

The Singles Collection Volume 3 הוא מארז תקליטורים במהדורה מוגבלת ששוחרר על ידי להקת הרוק הבריטית, Queen בשנת 2010.

מארז זה מהווה לחלק השלישי בסדרת מארזי תקליטורים שהוצאו על ידי הלהקה בשנים 2008–2010 תחת השם The Singles Collection.

== רקע ==
בשנת 2008, בריאן מיי ורוג'ר טיילור החליטו להוציא לאור סדרת מארזי תקליטורים בת ארבעה חלקים, אשר כל אחד מהם מכיל סינגלים מתקופה אחרת של הלהקה.

המארז השלישי בסדרה כולל 13 תקליטורים, אשר כל אחד מהם מכיל 2 עד 3 גרסאות מחודשות לשירים ששוחררו על ידי הלהקה בשנים 1984–1989.

התקליטורים מהווים מעין רימייק לתקליטי הסינגלים המקוריים של הלהקה, כיוון שמאוד מזכירים אותם באריזת הקרטון הדומה לזו של התקליט, ועל התקליטורים הדפסות דומות לאלה שעל התקליטים המקוריים.

== רשימת רצועות ==

== קישורים חיצוניים ==

קטגוריה:אלבומי אוסף מ-2010
קטגוריה:אלבומי קווין
קטגוריה:אלבומי אוסף באנגלית
קטגוריה:אלבומי חברת פרלופון
קטגוריה:אלבומי חברת EMI
אבני דומינו (עוגה)

עוגות אבני דומינו או דומינושטיין (בגרמנית: Dominostein; שפירושו אכן "אבן (אריח) דומינו") הן מסוג הממתקים שנמכרים בעיקר בעונת חג המולד בגרמניה ובאוסטריה.<ref name="ds"></ref>

== מאפיינים ==
עוגות אבני דומינו הן מוצר קונדיטוריה שכבתי, הקשורה לעוגת נפוליאון, עוגת אופרה, עוגת פונץ', ועוגיות ג'אפה. לאבני דומינו יש בסיס של לבקוכן, שכבה אמצעית של ג'לי (למשל מדובדבנים חמוצים או ממשמשים), ושכבה עליונה של מרציפן או פרסיפאן (Persipan). הוא מצופה בשוקולד מריר (בדרך כלל).<ref></ref>

== היסטוריה ==
עוגות אבני דומינו הומצאו בשנת 1936 על ידי הרברט ונדלר (1912–1998) בדרזדן. בגלל המחסור במזון במהלך מלחמת העולם השנייה, הוא התכוון שעוגות קטנות אלה תהיינה בתקופה זו אלטרנטיבה במחיר נמוך יותר לפרליני שוקולד היקרים יותר שלו. העוגות אכן הפכו לפופולריות כנוטפרלין (פרלין מצוקה או פרלין חירום). המתכון המקורי של ונדלר השתמש ב-Pulsnitzer Pfefferkuchen (ג'ינג'ר מפולשניץ).<ref></ref>

המפעל של ונדלר נהרס במלחמת העולם השנייה ונבנה מחדש ב-1952. בשנת 1972, החברה שלו הולאמה במהלך השלטון הקומוניסטי בגרמניה המזרחית. הממשלה החזירה את החברה לוונדלר ב-1990 במהלך איחוד גרמניה מחדש. בשנת 1996 רכשה Dr. Quendt GmbH & Co. KG, שבסיסה בדרזדן, את החברה ואת המתכון המקורי של אבני דומינו. עד אז הקונדיטוריה הפכה פופולרית ברחבי גרמניה, במיוחד במהלך חג המולד.

== מכירות קמעונאיות ==
ייצור המוני במפעל לאמברץ
קופסת שוקולד אבני דומינו של Winternacht
חברת ד"ר קונדט עדיין מייצרת ומוכרת את עוגות אבני דומינו המקוריות של ונדלר. יצרנים ומפיצים גרמניים אחרים כוללים את רשתות הסופרמרקטים אדקה, Favorina, Lambertz ו-Niederegger. קונדיטוריות קטנות בגרמניה מייצרות ומוכרות גם כן עוגות אבני דומינו, כולל וריאציות עם ג'לי תות שדה ונוגט. בארצות הברית, אלדי משווקת אותם כ"דומינוס שוקולד" תחת המותגים Deutsche Küche ו-Winternacht שלה.<ref></ref><ref></ref>

== קישורים חיצוניים ==

== הערות שוליים ==

קטגוריה:מאכלי חג המולד
קטגוריה:המטבח הגרמני: עוגות
קטגוריה:שוקולד
משאל העם בפולין (2023)

משאל העם בפולין הוא משאל עם שנערך בפולין ב-15 באוקטובר 2023, לצד הבחירות הפרלמנטריות בפולין (2023).<ref></ref><ref></ref>

משאל העם הוחרם על ידי מפלגות האופוזיציה העיקריות ושיעור ההצבעה בו היה 40% בלבד (לעומת יותר מ-70% בבחירות). כתוצאה מאי ההגעה לרף המינימלי של 50% אחוז הצבעה, התוצאות אינן מחייבות משפטית.

== שאלות ==
במשאל העם נשאלו האזרחים ארבע שאלות:<ref name=":1"></ref><ref></ref><ref name=":2"></ref><ref></ref><ref></ref>
# "האם אתה תומך בהפרטת מפעלים בבעלות המדינה לגופים זרים, מה שיוביל לאובדן השליטה של הפולנים על מגזרים אסטרטגיים בכלכלה?"
# "האם אתה תומך בהעלאת גיל הפרישה, והחזרת גיל הפרישה לגיל 67 לגברים ולנשים?"
# "האם אתה תומך בהסרת המכשול על הגבול בין פולין לבלארוס?"
# האם אתה תומך בקליטתם של אלפי מהגרים בלתי חוקיים מהמזרח התיכון ואפריקה, בהתאם למנגנון הקליטה הכפויה שנכפתה על ידי הביורוקרטיה האירופית?"

השאלות המוצעות ספג לביקורת על ידי מפלגות ופרשנים מהאופוזיציה. מפלגת השלטון חוק וצדק הואשמה בהסתה נגד מהגרים כדי להגביר את שיעור ההצבעה בקרב מצביעיה ביום הבחירות.<ref name=":0"></ref> החוק שונה זמן קצר לפני ההכרזה על משאל העם כדי לאפשר את קיומו באותו יום של הבחירות לפרלמנט.<ref></ref>

== מדגם ==
במדגם הבחירות של IPSOS דווח כי אחוז ההצבעה במשאל העם עמד על כ-40%, מתחת לסף המינימלי של 50%, ועל כן משאל העם אינו מחייב.<ref></ref>
{| class="wikitable"
|+חלוקת הקולות במדגם לפי IPSOS<ref name=":02"></ref>
! מספר שאלה
! כן
! לא
|-
| 1 (מכירת נכסים)
| 2.5%
| 97.5%
|-
| 2 (גיל פרישה)
| 4%
| 96%
|-
| 3 (ביטול מחסום)
| 2.2%
| 97.8%
|-
| 4 (קבלת מהגרים בכפייה)
| 1.4%
| 98.6%
|}
{| class="wikitable"
|+ אחוז הצבעה לפי קבוצות גיל לפי IPSOS<ref></ref>
! גיל
! תפוקה
|-
| 18–29
| 32.5%
|-
| 30–39
| 40.3%
|-
| 40–49
| 40.2%
|-
| 50–59
| 45.7%
|-
| 60 ומעלה
| 40.6%
|}

== תוצאות ==
תוצאות ההצבעה הוכרזו בהודעת ועדת הבחירות של פולין ב-17 באוקטובר 2023:
{| class="wikitable"
! colspan="2" rowspan="2" |נושא
! colspan="2" |תשובה
! rowspan="2" |כשר
! rowspan="2" |פסול
|-
!כן
!לא
|-
|1.
|הפרטת נכסי מדינה לגופים זרים
|394,704
(3.51%)
|10,857,496
(96.49%)
|11,252,200
|830 388
|-
|2.
|העלאת גיל הפרישה
|608,254
(5.39%)
|10,657,211
(94.61%)
|11,283,465
|799 123
|-
|3.
|ביטול המכשול על הגבול בין פולין לבלארוס
|445,270
(3.96%)
|10,808,410
(96.04%)
|11,253,680
|828 908
|-
|4.
|קבלת פליטים מהמזרח התיכון ואפריקה
|360,803
(3.21%)
|10,878,863
(96.79%)
|11,239,666
|842 922
|-
! colspan="4" |סך הכל:
! colspan="2" |12,082,588 (40.91%)
|}
מאחר שאחוז ההצבעה לא עלה על הסף של מחצית מבעלי זכות הבחירה, בהתאם לחוקת הרפובליקה של פולין, תוצאת משאל העם לא מחייבת.

== הערות שוליים ==

קטגוריה:גבול בלארוס–פולין
קטגוריה:הגירה לפולין
2023
קטגוריה:2023 בפולין
One of the Girls

"One of the Girls" הוא שיר של הזמר-יוצר הקנדי דה ויקנד, הזמרת והראפרית הדרום קוריאנית ג'ני והשחקנית והזמרת הצרפתייה-אמריקאית לילי-רוז דפ. הוא יצא לאור ב-8 בדצמבר 2023, באמצעות XO וריפבליק רקורדס, כסינגל הראשון מתוך The Idol Episode 4 (Music from the HBO Original Series), מיני-אלבום של מוזיקה מתוך הפרק הרביעי של סדרת הטלוויזיה The Idol של HBO, בה מככבים שלושת הזמרים. שיר ה-R&B נכתב על ידי מפיקו מייק דין, וכן דה ויקנד, לילי-רוז דפ, רמזי וסם לוינסון.

==רקע==
בשנת 2023, אייבל טספיי, היודע כדה ויקנד, כיכב ויצר סדרת דרמה עבור HBO בשם The Idol, בה מככבות השחקנית לילי-רוז דפ והזמרת ג'ני מלהקת הבנות הדרום קוריאנית בלאקפינק.<ref></ref> טספיי הכריז בתחילה על אלבום פסקול שילווה את הסדרה בשם The Idol, Vol. 1, שהפך מאוחר יותר למספר מיני-אלבומים עבור כל פרק.<ref></ref> שיתוף הפעולה בין דה ויקנד וג'ני עבור הפסקול הוצג לראשונה ב-10 במאי במסיבת השקה לקולקציית הקפסולה של קלווין קליין של ג'ני. באירוע, ג'ני וצמד התקליטניות סימי והייז ח'דרה השמיעו קטע מהרצועה שטרם פורסמה, ותיארו אותה "מיוחדת". ג'ני גם פרסמה מחדש סטורי באינסטגרם של דייזד קוראה כשהוא מקליט אותה מנגנת את הקטע והוסיפה תיוגים של The Idol ודה ויקנד. באופן דומה, האחיות ח'דרה שיתפו קליפים של השיר באינסטגרם שלהן ותייגו את ג'ני, דה ויקנד ו-The Idol.<ref></ref>

שיתוף הפעולה אושר על ידי טספיי ב-20 ביוני בתגובה למעריץ בטוויטר, בו הצהיר, "מוציא את השיר הזה עם ג'ני בסוף השבוע בשבילך! תהיה מוכן".<ref></ref> ב-21 ביוני, הכריז רשמית על המיני-אלבום הרביעי הכולל מוזיקה מהסדרה, The Idol Episode 4 (Music from the HBO Original Series), שיצא בלילה שלאחר מכן. בהודעה, חשף את העטיפה ורשימת הרצועות של המיני-אלבום, שאישר את שם השיר כ-"One of the Girls" ואת מבצעיו, דה ויקנד, ג'ני ולילי-רוז דפ.<ref></ref> הרצועה היא הוצאת הסולו הראשונה של ג'ני מאז "Solo" (2018) ואת השיר שני של דפ לסדרה The Idol, לאחר "World Class Sinner / I'm a Freak". הוא יצא ב-23 ביוני 2023 להורדת מוזיקה וסטרימינג, לצד שאר המיני-אלבום.<ref></ref> מפיק הרצועה, מייק דין, פרסם סרטון שלו מבצע מיקס לגרסת הרדיו של הרצועה ב-7 בנובמבר.<ref></ref> ב-8 בדצמבר 2023, יצא השיר כסינגל באופן רשמי, לצד מספר גרסאות - מהירה, איטית, אינסטרומנטלית וא-קפלה.<ref name="spotify"></ref>

==וידאו קליפ==
הווידאו קליפ הרשמי של "One of the Girls" יצא לאור ב-6 ביולי 2023. הוא מורכב ממונטאז' של סצנות של סצנות מתוך The Idol בהשתתפות דה ויקנד, ג'ני ולילי-רוז דפ.<ref></ref>

== מיקומי שיא ==

==נתוני מכירות==
{| class="wikitable"
!אזור
!תואר
!עותקים
!מקור
|-
! (RIAA)
|פלטינה
|1,000,000
|<ref></ref>
|}

==הערות שוליים==

קטגוריה:שירי 2023
קטגוריה:סינגלים מ-2023
קטגוריה:שירי דה ויקנד
קטגוריה:שירים באנגלית
קטגוריה:שירים שנכתבו על ידי דה ויקנד
קטגוריה:שירים שהופקו על ידי דה ויקנד
קטגוריה:שירים שהופקו על ידי מייק דין
קטגוריה:שירים על BDSM
קטגוריה:שירי R&B עכשוויים אמריקאיים
קטגוריה:סינגלים שהגיעו למקום הראשון במלזיה
קטגוריה:שירי פלטינה בארצות הברית
קטגוריה:סינגלים בהוצאת ריפבליק רקורדס
The Singles Collection Volume 4

The Singles Collection Volume 4 הוא מארז תקליטורים במהדורה מוגבלת ששוחרר על ידי להקת הרוק הבריטית, Queen בשנת 2010. מארז זה מהווה לחלק הרביעי והאחרון בסדרת מארזי תקליטורים שהוצאו על ידי הלהקה בשנים 2008–2010 תחת השם The Singles Collection.

== רקע ==
בשנת 2008, בריאן מיי ורוג'ר טיילור החליטו להוציא לאור סדרת מארזי תקליטורים בת ארבעה חלקים, אשר כל אחד מהם מכיל סינגלים מתקופה אחרת של הלהקה. המארז הרביעי בסדרה כולל 13 תקליטורים, אשר כל אחד מהם מכיל 2 עד 3 גרסאות מחודשות לשירים ששוחררו על ידי הלהקה בשנים 1989–1999. התקליטורים מהווים מעין רימייק לתקליטי הסינגלים המקוריים של הלהקה, כיוון שמאוד מזכירים אותם באריזת הקרטון הדומה לזו של התקליט, ועל התקליטורים הדפסות דומות לאלה שעל התקליטים המקוריים.

המארז מכיל סינגלים מתוך האלבומים The Miracle משנת 1989, Innuendo משנת 1991, Made in Heaven משנת 1995, Queen Rocks משנת 1997 ו-Greatest Hits III משנת 1999.

== רשימת רצועות ==

==קישורים חיצוניים==

קטגוריה:אלבומי אוסף מ-2010
קטגוריה:אלבומי קווין
קטגוריה:מארזי תקליטורים
קטגוריה:אלבומי אוסף באנגלית
קטגוריה:אלבומי חברת פרלופון
קטגוריה:אלבומי חברת EMI
סיגין

"לוקי כבול", איור מאת ויליאם גרשום קולינגווד, מבוסס על חריטות צלב גוספורת, ביחד עם לוקי מופיעים סיגין והנחש הארסי, 1908
במיתולוגיה הנורדית, סיגין (נורדית עתיקה: Sigyn) היא אלה, אשתו של לוקי והאם של נארי. באדה הפואטית, לקט מהמאה ה-13 של שירים שנכתבו בתקופה מוקדמת יותר, סיגין מוזכרת בשיר "ההתנצחות של לוקי" (Lokasenna), ובשיר "חזון הרואה" (Völuspá). סיגין מופיעה גם באדה הפרוזאית, שכתב סנורי סטורלוסון במאה ה-13. בשתי האדות מסופר על סיגין שהיא החזיקה קערה מעל ראשו של לוקי כדי לאסוף ארס של נחש שנכבל תחתיו, מסיבות שונות בכל אחד מהמקורות. בנוסף, סיגין מוזכרת גם בשירה סקאלדית מוקדמת יותר מהאדות, ובצלב גוספורת, שבחריטותיו מופיעות סצנות שונות מהמיתולוגיה הנורדית.

==תיעודים טקסטואליים==
===אדה פואטית===
בסוף השיר "ההתנצחות של לוקי" (Lokasenna) מהאדה הפואטית מופיע קטע פרוזאי. בקטע זה, האלים כובלים את לוקי במעי של בנו ואלי, ואת בנו השני, נארי, הופכים לזאב. האלה סקאדי מציבה נחש ארסי מעל לוקי, והארס של הנחש מטפטף על לוקי. סיגין, "אשת לוקי", יושבת ליד לוקי, ובידה קערה שהארס מטפטף אליה. כאשר הקערה מתמלאת, סיגין מרוקנת אותה, ובאותו הזמן הארס פוגע בלוקי, וממשיכותיו של לוקי בכבליו כל הארץ רועדת. על פי הקטע, ממשיכות אלה של לוקי באות רעידות האדמה שאנו חווים.

בשיר "חזון הרואה" (Völuspá), רואה מנבאת לאודין דברים רבים אודות העולם המיתולוגי. בבית 35 בשיר זה, הרואה מזכירה את סיגין, וכנראה מנבאת אירוע שלכל הפחות דומה לסיפור בקטע הפרוזאי של "ההתנצחות של לוקי":

===אדה פרוזאית===
בספר "ההטעיה של גילבי" מהאדה הפרוזאית כתוב שאשתו של לוקי היא סיגין, ולהם ילד בשם "נארי או נארפי".

במקום אחר באדה הפרוזאית, מובא סיפור על לוקי וסיגין שדומה למתואר באדה הפואטית, אך שונה בכמה מאפיינים. מוקדם יותר בטקסט זה, שלוקי משטה באל העיוור הוד'ר להרוג את האל בלדר, ולאחר שהאל הרמוד מנסה להחזיר את בלדר לוולהאלה, ענקית "שמניחים שהיא לוקי" מונעת את החייתו של בלדר על ידי זה שהיא לא סופדת את מותו. כעונש על מעשיו של לוקי, לאחר שהוא, בנו ואלי, ובנו השני "נארי או נארפי", נלכדים על ידי האלים, האלים הופכים את ואלי לזאב, והוא טורף את לוקי. בעזרת מעי נארפי עוקדים את לוקי על שלוש אבנים, והאלה סקאדי מציבה מעליו נחש כדי שארס הנחש יטפטף על לוקי. אולם אשת לוקי, סיגין, עומדת לצידו עם קערה ולוכדת את הארס. כשהקערה מתמלאת סיגין הולכת ומרוקנת את הקערה, ומפרכוסיו של לוקי כל הארץ רועדת, ומכך נגרמים על פי הטקסט רעשי האדמה. לוקי יישאר כבול עד הראגנארוק.

בספר "שפת השירה" מהאדה הפרוזאית סיגין מצוינת פעמיים כאחת מאלות האסיר. כמו כן לוקי מוזכר מספר פעמים כבעל של סיגין במקום בשמו.

===שירה סקאלדית===
לסיגין מקור עתיק במיוחד בשירה הסקאדלית, בשירתו של המשורר תיודולף אור הוויני מהמאה התשיעית, בפריפרזה ללוקי. במקום ציון שמו של לוקי במפורש, המשורר מתאר אותו בתור "משא ידיה של סיגין".<ref>אנדי אורצ'רד, Dictionary of Norse Myth and Legend, קאסל, 1997, עמ'

147</ref>

==צלב גוספורת==
ממוזער
על גבי צלב גוספורת מצויות חריטות שחוקרים מודרניים משערים כי הן מתארות את סיגין מחזיקה קערה מעל לוקי אשר כבול מתחת לנחש, בשל הדמיון לסיפורים במקורות הטקסטואליים הנורדיים. צלב זה נמצא בכפר גוספורת שבקאמבריה המודרנית. במאה ה-10, התקופה שלה הצלב מתוארך, אזור זה היה מיושב על ידי מתיישבים סקנדינבים.<ref>אנדי אורצ'רד, Dictionary of Norse Myth and Legend, קאסל, 1997, עמ' 13</ref><ref></ref>

==קישורים חיצוניים==

==הערות שוליים==

קטגוריה:אלים נורדיים
קטגוריה:מיתולוגיה נורדית
קטגוריה:פגאניזם גרמאני
מלחמת הדביבונים

מלחמת הדביבונים (ביפנית: 平成狸合戦ぽんぽこ) הוא סרט פנטזיה בסגנון אנימה משנת 1994 שנכתב ובוים על ידי איסאו טקהאטה, הופק על ידי סטודיו ג'יבלי ומופץ על ידי טוהו.

הקרנת הבכורה של הסרט התקיימה ביפן ב-16 ביולי 1994.

== תקציר העלילה ==
עלילת הסרט, אשר מתרחשת בשנות ה-90 ביפן, מתמקדת בקהילת דביבונים ביפן אשר היער שבו הם גרים צפוי להרס בעקבות פיתוח עירוני של אותו האזור שצפוי להפוך לפרבר עצום. הדביבונים מחליטים לפעול בשיתוף פעולה נגד בני האדם במטרה לגרום להפסקת הבנייה. הסרט בוחן נושאים שונים כולל שימור הסביבה, ההתנגשות בין המסורת למודרנה, וההשלכות של התפתחות אנושית בלתי מבוקרת.

== מדבבים ==
{| class="wikitable"
! שם הדמות
! מדבב בגרסה היפנית
! מדבב בגרסה האנגלית
|-
| שוקיצ'י
| מאקוטו נונומורה
| ג'ונתן טיילור תומאס
|-
| גונטה
| שיגרו איזומיה
| קלנסי בראון
|-
| אורוקו
| ניג'יקו קיוקאווה
| טרס מקניל
|-
| צורוקמה אושו
| קוסאן יאנאגיה
| אנדרה סטויקה
|-
| סייזמון
| נוריהיי מיקי
| ג'יי קיי סימונס
|-
| פונקיצ'י
| הייאשייה שוזו התשיעי
| דייוויד אוליבר כהן
|-
| טאמהסאבורו
| אקירה קמיה
| וולי קורת'
|-
| בונטה
| טקהירו מוראטה
| קווין מייקל ריצ'רדסון
|-
| סאסקה
| מגומי היישיבארה
| מארק דונאטו
|-
| ריוטארו
| אקירה פוקוזאווה
| ג'ון דימאג'יו
|-
| אוקיו
| יוריקו אישידה
| ג'יליאן בואן
|-
| קינצ'ו דיימוג'ין השישי
| rowspan="2" | בייחו קצ'ורה
| rowspan="2" | בריאן ג'ורג'
|-
| יאשימנו הייג
|-
| אינוגאמי גיבו
| גננוסקה אשיה
| ג'ס הרנל
|-
| אוטאמה
| יורי יאמשיטה
| רוסי טיילור
|-
| האייאשי
| אוסאמו קאטו
| בריאן פוזן
|-
| קוהארו
| יומי קורודה
| אוליביה ד'אבו
|-
| המספר
| קוקונטיי שינצ'ו
| מוריס למארשה
|-
| כתב חדשות
| מאקיקו אישיקאווהמסאנובו איוואקמהטושימי אשיזאווהמינאקו נאגאימסאהירו הוסאקהקצוהירו מסוקאטה
| rowspan="2" | מארק מוזלי
|-
| מגיש חדשות
| סאוואקו אגאווהנארוהיטו איגוצ'י
|}

== קישורים חיצוניים ==

* 

קטגוריה:סטודיו ג'יבלי: סרטים
קטגוריה:אנימות ומאנגות פנטזיה
קטגוריה:סרטי 1994
קטגוריה:סרטי אנימה
קטגוריה:סרטי אנימה מ-1994
תפוח אפוי גרמני

תפוחים גרמניים אפויים (בגרמנית: Bratapfel) הם מאכל גרמני של תפוחים אפויים.

== מאפיינים ==
המאכל נאפה באופן מסורתי מתפוחי הזן בוסקופ ההולנדי.<ref name="spruce"></ref> ניתן להכין אותם עם מילויים רבים ושונים והם מנת חג המולד נפוצה.<ref></ref> לעיתים קרובות הם מוגשים עם חביצת וניל.<ref></ref>

== רקע ==
התפוח הוא הפרי שמגדלים בצורה הנרחבת ביותר בגרמניה, והוא המשמש להכנת מאכלים ומשקאות רבים במטבח הגרמני.<ref></ref> תפוחים היו הפרי היחיד שגדל מקומית בגרמניה ונשמר במהלך חודשי החורף, מה שהפך תפוחים אפויים לבחירה חסכונית לקינוחי חג במסורת חג המולד של גרמניה או כמנה עיקרית מתוקה במזג אוויר קר.<ref></ref>

== הכנה ==
ניתן למלא את התפוחים השלמים לאחר הליבה במילויים שונים העשויים משקדים קצוצים, מרציפן, צימוקים, רום, חמאה, מיץ לימון, סוכר, תבלינים ומרכיבים נוספים. חלק מהגרסאות נאפות בתבנית אפייה עם יין לבן ודבש עד לריכוך. הם מוגשים בדרך כלל עם חביצת וניל או גלידה.<ref>[https://www.newspapers.com/clip/60068798/bratapfel/ Baked Apples Offer a Taste of Germany]</ref>

ניתן לאפות תפוחים על גבי תנור עצים או בתנור בכלים עגולים מברזל, אמייל הנקראים "שניצרֵי תפוחים". לעלי הזה יש חוד במרכז שמבשל את התפוח המגולען מבפנים החוצה. שניצרים הם ככל הנראה המצאה גרמנית, שכבר לא נעשה בהם שימוש נרחב בגרמניה, אך עדיין נמצאה בקרב קהילות האמיש בארצות הברית.<ref></ref>

== ראו גם ==
* לבקוכן

== הערות שוליים ==

קטגוריה:קינוחים ממולאים
קטגוריה:מאכלי חג המולד
קטגוריה:מאכלי תפוחים
קטגוריה:המטבח הגרמני
עבד אל-גליל אבו סמרה

מֻחַמַּד עַבְּד אלְ-גַלִיל אַבּוּ סַמְרַה בַּאשַׁא (בערבית: محمد عبد الجليل أبو سمرة باشا; 1887–) היה פוליטיקאי ועורך דין מצרי, מבכירי מפלגת הליברליים החוקתיים.

אבו סמרה נולד בכפר בדואי אל-קדים שבמחוז א-דקהלייה. למד משפטים בצרפת. כיהן כחבר הפרלמנט המצרי ומונה לשר לעניינים חברתיים בממשלתו הראשונה של חוסיין סירי ב-18 בנובמבר 1940, וכיהן בתפקיד זה למשך שבעה חודשים, עת עבר לכהן בתפקיד שר האספקה ב-26 ביוני 1941 לתקופה בת כחודש. הוא גם כיהן כשר לעניינים חברתיים בממשלתו השלישית של אסמאעיל סידקי למן 16 בפברואר 1946 עד שמונה לשר המדינה בממשלה זו ב-9 בדצמבר באותה שנה.

==קישורים חיצוניים==
* 

==הערות שוליים==

קטגוריה:פוליטיקאים מצרים
מור אים המד

מור אים המד חשוף, ללא רוטב או שמנת
מוֹר אִם הֶמְד (בגרמנית: Mohr im Hemd; מילולית: "מורי בחולצה") הוא קינוח מהמטבח האוסטרי.

== מאפיינים ==
הקינוח המרשים מורכב מפודינג שוקולד בציפוי קצפת, ומכאן שמו.

בעידן המודרני, המנה מוכנה לעיתים קרובות עם פירורי לחם ליצירת עיסה מוצקה, הדומה לעוגת שוקולד מותך או קוגלהוף מיניאטורי ומוגשת עם סירופ שוקולד וקצפת.<ref name="NYTCooking"></ref>

מתכונים ישנים יותר דומים יותר לחביצת שוקולד, כאשר המרכיבים העיקריים הם שוקולד וביצים.<ref name="KnoxCooking"></ref><ref name="TheHollow"></ref>

== הערה ==
הקונוטציה הגזעית של שם המנה עוררה מחלוקת בעשורים האחרונים. בשנת 2012, ארגון זכויות האדם SOS Mitmensch מתח ביקורת פומבית על השם, והציע תחליפים כמו Kuchen mit Schlag (עוגה עם קצפת) לפי השימוש במטבח הווינאי.<ref></ref>

כמו כן, עם גידול מספר האזרחים השחורים באוסטריה ובגרמניה והידע הגובר על מצבם של הצוענים, השימוש במילים כמו "מורי" ו"צועני" נתפס יותר ויותר כגנאי. איגוד הסחר הגסטרונומי של לשכת המסחר הפדרלית הגרמנית השיקה המלצה בנושא זה גם בעלון התעשייה הפנימי שלו "Gastro Aktuell". כותרת המאמר שם היא: "האם באמת נחוצים שמות מזון 'מפלים'?".

==קישורים חיצוניים==

== הערות שוליים ==

קטגוריה:קינוחי שוקולד
קטגוריה:מאכלי שקדים
קטגוריה:המטבח האוסטרי: קינוחים
בדם שלנו

בדם שלנו (באנגלית: In Our Blood) היא מיני-סדרה טלוויזיה אוסטרלית דרמטית היסטורית שעלתה לשידור בתאגיד השידור האוסטרלי ב-19 במרץ 2023.<ref></ref><ref></ref>

==תקציר==
הסדרה מתארת את תגובתה של אוסטרליה למשבר האיידס.<ref></ref>

==שחקנים ודמויות==
{| class="wikitable"
! שם השחקן/ית !! שם הדמות
|-
| || דייוויד וסטפורד
|-
| || ג'רמי וילדינג
|-
| || דב פרגוסון
|-
| || ד"ר פול קמבל
|-
| אוסקר ליאל || גייב
|-
| || מישל
|}

==פרקים==

==תגובות וביקורות==
מייקל סאן מהגרדיאן העניק לסדרה שלושה כוכבים, ומתח ביקורת על הסדרה שאיננה קאמפית מספיק: "עבור סדרה על התנהגות ביזארית של קווירים, היא מאופקת מדי".<ref></ref>

צ'אד ארמסטרונג מ-The Queer Review העניק גם הוא שלושה כוכבים לסדרה, באומרו "על אף ההחמצה שבסדרה, יש בה כמה רגעים מבריקים והיא בהחלט משתפרת במחצית השנייה, תחת הבימוי של ניקולס ורסו, שמבין נכון את האיזון בין רגש אנושי אמיתי לוויזואליות מסוגננת".<ref></ref>

==פרסים ומועמדויות==
{| class="wikitable"
|-
! פרס
! תאריך
! קטגוריה
! מועמד/ים
! תוצאה
|-
| rowspan="2"| 
| rowspan="2"| 30 ביולי 2023
| הסדרה הדרמטית הטובה ביותר
| בדם שלנו
| 
|-
| השחקן הראשי הטוב ביותר
| 
| 
|}

==קישורים חיצוניים==

==הערות שוליים==

קטגוריה:איידס בתרבות ובאמנות
קטגוריה:סדרות להט"ב
קטגוריה:תוכניות טלוויזיה בנושא להט"ב
חוסאם תקא

חוסאם תקא (בערבית: حسام تقا, בתעתיק מדויק: חסאם תקא; נולד ב-16 באוגוסט 2000 בתוניסיה) הוא כדורגלן תוניסאי המשחק בעמדת הקשר האחורי בקבוצת אספראנסה דה תוניס מליגת העל התוניסאית ובנבחרת תוניסיה.

== קריירת מועדונים ==
תקא גדל במחלקת הנוער של מונסתיר, ובשנת 2018 החל לשחק בקבוצה הבוגרת של המועדון במסגרת ליגת העל התוניסאית. בסך הכל ערך 83 הופעות ליגה במדי המועדון, בהן הבקיע שלושה שערים. הוא זכה עם המועדון בגביע התוניסאי.

ב-3 ביולי 2023 חתם על חוזה לשלוש שנים באספראנסה דה תוניס מליגת העל התוניסאית.

== קריירה בינלאומית ==
ב-17 בנובמבר 2023 ערך תקא את הופעת הבכורה שלו בנבחרת תוניסיה, בניצחון 4-0 על נבחרת סאו טומה ופרינסיפה במסגרת מוקדמות מונדיאל 2026.

נכלל בסגל נבחרת תוניסיה לטורניר גביע אפריקה לאומות 2023.

== תארים ==
;מונסתיר
* הגביע התוניסאי (3): 2019/2020

== קישורים חיצוניים ==

== הערות שוליים ==

קטגוריה:כדורגלנים תוניסאים
קטגוריה:קשרי כדורגל תוניסאים
קטגוריה:כדורגלני אספראנסה דה תוניס
קטגוריה:כדורגלני נבחרת תוניסיה
קטגוריה:כדורגלני גביע אפריקה לאומות 2023
קטגוריה:תוניסאים שנולדו ב-2000
דאקואז

דאקואז (בצרפתית: Dacquoise) היא עוגת קינוח מהמטבח הצרפתי.

== מאפיינים ==
העוגה עשויה משכבות של מקצפת (מרנג) שקדים ואגוזי לוז וקצפת או קרם חמאה (המרכיבים העיקריים בקרם חמאה הם חמאה וסוג כלשהו של סוכר) על בסיס ביסקוויט חמאתי.<ref></ref>

המונח דאקואז יכול להתייחס גם לשכבת מקצפת האגוזים עצמה.

העוגה בדרך כלל מוגשת צוננת ומלווה בפירות.

== אטימולוגיה ==
העוגה לוקחת את שמה מהצורה הנקבית של המילה הצרפתית dacquoise, כלומר 'של דאקס' (Dax, Landes), עיירה בת כ-10,000 תושבים בדרום מערב צרפת באזור הבאסקי, קרוב לגבול עם ספרד.

== גרסאות ==
דאקואז דיסקים לבסיסי עוגת מוס
צורה מסוימת של דאקואז היא marjolaine, שהמציא השף הצרפתי פרנאן פואן, שהוא ארוך ומלבני ומשלב שכבות מרנג שקדים ואגוזי לוז עם קרם חמאה שוקולד.<ref></ref>

== ראו גם ==
* עוגת קייב

== קישורים חיצוניים ==

== הערות שוליים ==

קטגוריה:המטבח הצרפתי: מאפים
קטגוריה:המטבח הצרפתי: קינוחים
פרנסואה מוגה

פרנסואה-רז'י מוגה (בצרפתית: François-Régis Mughe; נולד ב-16 ביוני 2004 בדואלה שבקמרון) הוא כדורגלן קמרוני המשחק בעמדת הקשר ההתקפי בקבוצת אולימפיק מרסיי מליגת העל הצרפתית ובנבחרת קמרון.

== קריירת מועדונים ==
מוגה גדל במחלקת הנוער של EF בראסרייה הקמרונית. ב-24 ביוני 2022 חם באולימפיק מרסיי מליגת העל הצרפתית, והחל לשחק בקבוצת המילואים של המועדון. בשנת 2023 החל לשחק בקבוצה הראשונה של המועדון.

== קריירה בין-לאומית ==
מוגה נכלל בסגל נבחרת קמרון לטורניר גביע אפריקה לאומות 2023, על-אף שלא ערך הופעות במדי הנבחרת עד למועד הזימון, אולם בהמשך סירב לזימון.

== קישורים חיצוניים ==

== הערות שוליים ==

קטגוריה:כדורגלנים קמרונים
קטגוריה:קשרי כדורגל קמרונים
קטגוריה:כדורגלני אולימפיק מרסיי
קטגוריה:כדורגלני נבחרת קמרון
קטגוריה:ילידי 2004
ממלכת לואנג פרבאנג

ממלכת לואנג פרבאנג הייתה ממלכה שהתקיימה בשטחי לאוס של ימינו, ומאוחר יותר הפכה לחלק מהפרוטקטורט הצרפתי על לאוס.

== היסטוריה ==
הממלכה הוקמה בשנת 1707 כתוצאה מפיצול ממלכת לאן שאנג. כשהממלכה התפצלה, הפכה מואנג פואן למדינת חסות של לואנג פראבנג. עם השנים המלוכה נחלשה עוד יותר, ונאלצה להפוך לווסאלית פעמים שונות למלוכה הבורמזית והסיאמית. קונסוליה צרפתית הוקמה בבירה לואנג פרבאנג ב-1885. הממלכה הייתה בתקופה זו וסאל סיאמי, שחששה מתוכניות צרפתיות לספח את לואנג פראבנג. נחתם הסכם ב-7 במאי 1886 בין סיאם לצרפת המכיר בשליטה הסיאמית על לואנג פראבנג וממלכות לאו השכנות. <ref>Carine Hahn, Le Laos, Karthala, 1999, pp. 60–64</ref> צרפת שלחה משלחות באזור, בחיפוש אחר אפשרות להקים בו שטח צרפתי. מתקפה הרסנית במיוחד במהלך מלחמות האו על ידי צבא הדגל השחור הסיני ב-1887, גרמה למלך און קאם לבקש הגנה צרפתית. זה התקבל ונחתם ב-27 במרץ 1889, למרות המחאה הסיאמית. <ref>Carine Hahn, Le Laos, Karthala, 1999, pp. 66–67</ref>

צרפת וסיאם יצאו למלחמה ב-1893, שהגיעה לשיאה בתקרית פקנאם כאשר צרפת, בניגוד להבטחות שנתנה לבריטניה הגדולה, נכנסה לבנגקוק עם ספינות מלחמה. סיאם נאלצה לקבל את האולטימטום הצרפתי, לוותר על האדמות שממזרח למקונג כולל האיים שלו. הפרוטקטורט הצרפתי של לאוס הוקם רשמית, כאשר הבירה המנהלית הועברה מלואנג פרבאנג לויינטיאן. עם זאת, לואנג פראבנג נותרה מקום מושבה של משפחת המלוכה, שכוחה הצטמצם לדמויות סמליות בעוד שהשלטון בפועל הועבר לידי פקידים צרפתיים כולל סגן הקונסול והנציב הכללי. <ref>Carine Hahn, Le Laos, Karthala, 1999, pp. 67–68</ref> בינואר 1896, צרפת ובריטניה חתמו על הסכם המכיר בגבול בין לאוס הצרפתית לבורמה הבריטית. תחת הגנת צרפת, ממלכת לואנג פראבנג הפכה לממלכה העיקרית של לאוס הצרפתית. ב-11 במאי 1947 אורגנו מחדש ממלכות לואנג פראבנג, ויינטיאן וצ'מפאסק לממלכת לאוס, כאשר מלך לואנג פראבנג, סיסבאנג וונג, הפך למלך לאוס. בשנת 1954 קיבלה ממלכת לאוס עצמאות מלאה מצרפת.<gallery>
קובץ:万国来朝图_(Luang_Phrabang_delegates_in_Peking_in_1761).jpg|נציגי ממלכת לואנג פרבאנג בבייג'ינג בשנת 1761.
קובץ:Huang_Qing_Zhigong_Tu_-_019.jpg|פקיד בית המלוכה לואנג פרבאנג
קובץ:Huang_Qing_Zhigong_Tu_-_020.jpg|אזרחי לואנג פרבאנג
</gallery>

== מלכי לואנג פרבאנג ==
* קיצראט (1707–1713)
* אונג קאם (1713–1723)
* תאו אנג (אינתאסון) (1723–1749)
* אינתאוונג (1749)
* אינתאפום (1749)
* סוטיקה-קואומנה (1749–1768) (וסאל בורמזי, 1765–1768)
* סוריניאבונג השני (1768–1788) (וסאל בורמזי, 1768–1788)
* כיבוש סיאמי (1791–1792)
* אנורוטה (1792–1819)
* Manthaturath (1819–1837) (עוצר עבור אנורוטה מ-1817 עד 31 בדצמבר 1819; חי כנזיר בבנגקוק מ-1825 עד 1826, והשאיר את לואנג פרה באנג לניהול על ידי פקידים תאילנדים)
* אונקאו (1837–1838)
* סוקה-סום (1838 – 23 בספטמבר 1850)
* צ'נתאראת (23 בספטמבר 1850 – 1 באוקטובר 1868)
* און קאם (1 באוקטובר 1868 – 15 בדצמבר 1895) (זכרין היה העוצר שלו מאפריל 1888 עד 15 בדצמבר 1895)
* זכרין (15 בדצמבר 1895 - 25 במרץ 1904) (במדינת החסות הצרפתית)
* סיסבאנג וונג (26 במרץ 1904 – 20 באוקטובר 1945/27 באוגוסט 1946) (במדינת החסות הצרפתית)

==קישורים חיצוניים==

== הערות שוליים ==

קטגוריה:מדינות וטריטוריות שהתפרקו ב-1945
קטגוריה:מדינות וטריטוריות שהוקמו ב-1945
קטגוריה:מדינות חסות לשעבר
קטגוריה:מדינות וטריטוריות שהתפרקו ב-1947
עוגת נאנט

עוגת נאנט (בצרפתית: Gâteau nantais) היא עוגה שמקורה בעיר נאנט שבצרפת.

== מאפיינים ==
עוגת נאנט היא עוגת פאונד רכה ועגולה, עשויה מקמח, סוכר,<ref name="nantes1"></ref> חמאה מלוחה,<ref name="HuffPo"></ref> ביצים וקמח שקדים,<ref name="France3" /> לאחר מכן העוגה מורטבת עם פונץ' של רום ולימון,<ref name="nantes1" /> לפעמים עם יצירת מרכז ג'לי משמש.<ref name="France3"></ref> החלק העליון של העוגה בצורת עיגול מכוסה בזיגוג לבן מדולל ברום, אם כי ניתן להחליף את הרום במי לימון או תפוז אם העוגה מוגשת לילדים.<ref name="nantes1" /> מומלץ להכין את העוגה יום לפני ההגשה.<ref></ref> יש לה חיי מדף טובים מאוד.<ref name="minutes1"></ref> לפי הדיווחים, גרסה קודמת של המתכון, ללא ביצים, נשמרה במשך שלושה עד ארבעה שבועות.<ref></ref> במתכון המודרני, הציפוי הוא לבן, בעוד שגרסאות קודמות הישנות יותר של העוגה הציפוי היה בצבע ענבר.<ref name="nignon"></ref>

ספר בישול משנות ה-90 קרא לגרר את קליפת הלימון לתוך בלילת העוגה. הבלילה הייתה יציבה מספיק כדי להימתח בעזרת מערוך והייתה ניתנת לחיתוך לעיגולים בעזרת חותכן עוגיות. גרסה זו של ההכהה השתמשה בזילוף של קמח שקדים וסוכר כתוספת לעוגה לפני האפייה ולא דרשה רום.<ref></ref>

== היסטוריה ==
קופסת עוגת נאנט המוצגת במוזיאון ההיסטוריה של נאנט
במאה ה-18, נמל נאנט הועשר בסחר משולש וראו בו סחורות רבות מהמושבות הקריביות כמו סוכר קנים, רום כהה ווניל; מרכיבים ששימשו מאוחר יותר בהרכב עוגת נאנט.<ref name="CBP"></ref> בגלל זה, היא נקראת לפעמים "עוגת המטייל".

הכנת העוגה נחשבת למומחיות אזורית של נאנט. בעל טור Paul Eudel אומר שהעוגה נוצרה בשנת 1820 על ידי רולו (Roleau), אופה המאסטר של נאנט. הקינוח ה"יוקרתי" הזה הוגש פעם על ידי עקרות בית לאורחים שלהן. הוא נשכח מעט עד להחייאתו על ידי מפעל הביסקוויטים LU, מ-1910 עד 1972. בסוף שנות ה-90, LU העניק את המתכון שלו לג'ילבר דבוטה, (Gilbert Debotté) שניהל את הקונדיטוריה דבוטה.<ref></ref>

מאז שהעוגה הפכה שוב לפופולרית במאה ה-20, קונדיטורים וטבחים בנאנט הגישו אותה בגרסה הקלאסית ביותר שלו, או קיבלו השראה ליצור גרסאות כולל מרכיבים נוספים.

== קישורים חיצוניים ==

== הערות שוליים ==

קטגוריה:המטבח הצרפתי: קינוחים
קטגוריה:עוגות
קטגוריה:המטבח הצרפתי: מאפים
קטגוריה:נאנט
אליקס קליינמן

אלכסנדרה רוז "אליקס" קליינמן (באנגלית: Alexandra Rose "Alix" Klineman; נולדה ב-30 בדצמבר 1989) היא שחקנית כדורעף חופים אמריקאית-יהודייה, אלופה אולימפית (טוקיו 2020) וסגנית אלופת העולם (המבורג 2019), לצד שותפתה אפריל רוס.

== ביוגרפיה ==
היא נולדה בטורנס, קליפורניה וגדלה במנהטן ביץ', קליפורניה, בתם האמצעית של קיית ומייק. היא הייתה חברה בנבחרת הנערות של ארצות הברית בכדורעף ובשנים 2004 ו-2006 זכתה ביחד איתן במדליית זהב באליפות צפון אמריקה, מרכז אמריקה והקריביים. בשנים 2007 עד 2010 היא למדה בקולג' באוניברסיטת סטנפורד.

===2011===
ב שנערכו בגוודלחרה, מקסיקו באוקטובר 2011 היא זכתה במדליית ארד עם נבחרת ארצות הברית בכדורעף נשים, אחרי ברזיל וקובה.

בשנים 2011–2015 היא שיחקה כדורעף במספר קבוצות בליגה המקצוענית באיטליה. בעונה 2015/2014 זכתה בגביע עם קבוצת "איגור גורגונזולה נוברה". בשנים 2015–2017 שיחקה בקבוצת "פריה קלוב" בליגה בברזיל.

===2017===
בשנת 2017 עברה להתאמן מכדורעף לכדורעף חופים.

===2019===
====סגנית אלופת עולם====
באליפות העולם בכדורעף חופים שנערכה בהמבורג, גרמניה בתחילת יולי 2019 היא זכתה במדליית כסף ביחד עם אפריל רוס. בשלב הבתים הן ניצחו שני משחקים בתוצאה 2–0 והפסידו במשחק השלישי לזוג מגרמניה 1–2 שדורגו בסיום הטורניר במקום 9. במשחק הגמר הן הפסידו לשרה פאבן ומליסה הומנה-פרדס מקנדה בתוצאה 0–2. בשלב חצי הגמר הן ניצחו את טליקווה קלנסי ומריאף ארטאצ'ו דל סולאר מאוסטרליה 2–0.

===2021===
====אלופה אולימפית====
באולימפיאדת טוקיו היא זכתה במדליית זהב בכדורעף חופים ביחד עם אפריל רוס לאחר שניצחו בשישה משחקים 2–0, כולל במשחק הגמר, על מדליית זהב, את טליקווה קלנסי ומריאף ארטאצ'ו דל סולאר מאוסטרליה, ובמשחק חצי הגמר את ג'ואנה היידריך ואנוק ורג'ה-דפרה משווייץ, הזוכות במדליית ארד פרט למשחק השלישי בשלב הבתים שבו ניצחו בתוצאה של 2–1 את הזוג מהולנד שסיים במקום 19 והאחרון.

בגמר טורניר סבב הגביע העולמי שנערך בקליארי, סרדיניה, איטליה באוקטובר אותה שנה היא זכתה ביחד עם אפריל רוס במדליית ארד.

== תארים והישגים ==
* בשנים 2018 ו-2019 היא זכתה ב-5 מדליות בסבב הגביע העולמי, מהן 4 זהב ו-1 כסף.

==קישורים חיצוניים==

* [https://web.archive.org/web/20140809032410/http://www.teamusa.org/usa-volleyball/athletes/alix-klineman Alix Klineman Volleyball], teamusa.org 
* By Eric Sondheimer, [https://www.latimes.com/sports/highschool/la-xpm-2013-oct-23-la-sp-vi-locals-selected-as-jewish-prep-athletes-of-the-year-20131023-story.html Locals selected as Jewish prep athletes of the year], Los Angeles Times, October 23th, 2013 
* לינור בר-אל, [https://www.mazav.co.il/כתבות/ספורט/לינוי-אשרם-לא-לבד-הספורטאיות-היהודיות-שזכו-במדליות-זהב// לינוי אשרם לא לבד: הספורטאיות היהודיות שזכו במדליות זהב], באתר מצב הרוח, 7 באוגוסט 2021

קטגוריה:ספורטאים יהודים אמריקאים
קטגוריה:אלופות אולימפיות אמריקאיות: כדורעף חופים
קטגוריה:שחקניות כדורעף באולימפיאדת טוקיו (2020)
קטגוריה:משתתפים יהודים באולימפיאדת טוקיו (2020)
קטגוריה:אמריקאיות שנולדו ב-1989
אלש גרסיה

אלש גרסיה סראנו (בספרדית: Aleix García Serrano; נולד ב-28 ביוני 1997 באולדקונה שבספרד) הוא כדורגלן ספרדי המשחק בעמדת הקשר בקבוצת באייר לברקוזן מבונדסליגה ובנבחרת ספרד.

== קריירת מועדונים ==
גרסיה גדל במחלקות הנוער של אולדקונה וויאריאל. בשנת 2014 החל לשחק בקבוצות המילואים של ויאריאל. ב-23 במאי 2015 ערך את הופעתו היחידה בקבוצה הראשונה של המועדון, בהפסד 4-0 לאתלטיק בילבאו במסגרת המחזור ה-38 והאחרון בלה ליגה לעונת 2014/2015.

ב-27 באוגוסט 2015 חתם גרסיה במנצ'סטר סיטי מהפרמייר ליג. ב-21 בפברואר 2016 ערך את הופעת הבכורה שלו במועדון, בהפסד 5-1 לצ'לסי במסגרת הסיבוב החמישי בגביע ה-FA לעונת . ב-17 בספטמבר ערך את הופעת הבכורה שלו בליגה, בניצחון 4-0 על בורנמות' במסגרת המחזור החמישי לעונת 2016/2017. בסך הכל ערך ארבע הופעות ליגה במדי המועדון.

ב-1 באוגוסט 2017 הושאל גרסיה לז'ירונה, העולה החדשה ללה ליגה, למשך עונת 2017/2018. ב-17 בספטמבר ערך את הופעת הבכורה שלו במועדון, בהפסד 1-0 לסביליה במסגרת המחזור הרביעי בליגה. ב-19 באפריל 2018 הבקיע את שער הבכורה שלו בליגה, בניצחון 2-1 על דפורטיבו אלאבס במסגרת המחזור ה-33 בליגה. ב-18 ביולי 2018 הוארכה השאלתו לז'ירונה בעונה נוספת. בסך הכל ערך 51 הופעות ליגה במדי המועדון, בהן הבקיע שלושה שערים.

ב-2 בספטמבר 2019 הושאל גרסיה למוסקרון מליגת העל הבלגית למשך עונת . ב-15 בספטמבר ערך את הופעת הבכורה שלו במועדון, בניצחון 2-0 על קורטרייק במסגרת המחזור השביעי בליגה. במשחק זה הבקיע את שער הבכורה שלו במועדון. הוא ערך 23 הופעות ליגה במדי המועדון במהלך תקופת ההשאלה, בהן הבקיע חמישה שערים.

ב-8 באוקטובר 2020 חתם גרסיה לעונה אחת בדינמו בוקרשט מליגת העל הרומנית. ב-18 באוקטובר ערך את הופעת הבכורה שלו במועדון, בהפסד 1-0 למועדון הכדורגל "אוניברסיטת קראיובה" במסגרת המחזור השביעי בליגה לעונת . הוא ערך שבע הופעות ליגה במדי המועדון.

ב-18 בינואר 2021 חתם גרסיה באייבר מלה ליגה. ב-24 בינואר ערך את הופעת הבכורה שלו במועדון, בתיקו 1-1 נגד סלטה ויגו במסגרת המחזור ה-20 בליגה לעונת 2020/2021. בסך הכל ערך 11 הופעות ליגה במדי המועדון.

ב-23 ביולי 2021 חתם גרסיה על חוזה לשנתיים בז'ירונה מהליגה הספרדית השנייה. בתום עונת העפיל עם המועדון ללה ליגה.

ב-13 ביוני 2024 חתם גרסיה בבאייר לברקוזן.

== קריירה בינלאומית ==
ב-16 בנובמבר 2023 ערך גרסיה את הופעת הבכורה שלו בנבחרת ספרד, בניצחון 3-1 על נבחרת קפריסין במסגרת מוקדמות יורו 2024.

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני ויאריאל
קטגוריה:כדורגלני מנצ'סטר סיטי
קטגוריה:כדורגלני ז'ירונה
קטגוריה:כדורגלני מוסקרון
קטגוריה:כדורגלני דינמו בוקרשט
קטגוריה:כדורגלני אייבר
קטגוריה:כדורגלני באייר לברקוזן
קטגוריה:כדורגלני נבחרת ספרד
קטגוריה:ספרדים שנולדו ב-1997
ג'ון סוליס

ג'ון אלמר סוליס רומרו (בספרדית: Jhon Élmer Solís Romero; נולד ב-3 באוקטובר 2004 בגואקארי שבקולומביה) הוא כדורגלן קולומביאני המשחק בעמדת הקשר בקבוצת ז'ירונה מלה ליגה.

== קריירת מועדונים ==
סוליס גדל במחלקות הנוער של ראסינג דה גואקארי ואתלטיקו נסיונל. בשנת 2022 החל לשחק בקבוצה הבוגרת של אתלטיקו נסיונל במסגרת ליגת העל הקולומביאנית. בסך הכל ערך 30 הופעות ליגה במדי המועדון, והוסיף ארבע הופעות במסגרת גביע ליברטדורס לעונת 2023.

ב-1 בספטמבר 2023 חתם סוליס על חוזה לחמש שנים בז'ירונה מלה ליגה. ב-27 בספטמבר ערך את הופעת הבכורה שלו במועדון, בניצחון 2-1 על ויאריאל במסגרת המחזור השביעי בליגה לעונת 2023/2024.

== תארים ==
;אתלטיקו נסיונל
* אליפות קולומביה (1): 2022 אפרטורה
* הסופר קאפ הקולומביאני (1): 2023

== קישורים חיצוניים ==

== הערות שוליים ==

קטגוריה:כדורגלנים קולומביאנים
קטגוריה:קשרי כדורגל קולומביאנים
קטגוריה:כדורגלני אתלטיקו נסיונל
קטגוריה:כדורגלני ז'ירונה
קטגוריה:קולומביאנים שנולדו ב-2004
גורו מיאזאקי

גורו מיאזאקי (ביפנית: 宮崎 吾朗; נולד ב-21 בינואר 1967) הוא במאי הנפשה ואדריכל נוף יפני.

== ביוגרפיה ==
מיאזאקי בנם של האנימטורים הייאו מיאזאקי ואקהמי אוטה. מיאזקי נולד וגדל בטוקיו. בצעירותו גורו סבר כי לעולם לא יצליח להגיע לרמה שאביו הגיע אליה בתעשיית ההנפשה, ובשל כך בחר בתחילה לעסוק באדריכלות נוף במקום זאת.<ref name="LATimesMiyazakiInterview"></ref><ref></ref> לאחר שסיים את לימודיו בבית הספר לחקלאות של אוניברסיטת שינשו הוא עבד כיועץ בנייה בתכנון ועיצוב של פארקים וגנים. בשנת 1998 היה מעורב בתכנון מוזיאון ג'יבלי אשר במיטקה, ושימש כמנהל של המוזיאון בין השנים 2001 עד 2005.<ref></ref><ref></ref> מיאזאקי היה גם מעורב בפיתוח של פארק ג'יבלי, שהחל לפעול ב-2022.<ref></ref><ref></ref>

== קריירה בתעשיית ההנפשה ==
סרטו הראשון של מיאזאקי היה הסרט "הקוסם מארץ ים" משנת 2006, עיבוד קולנועי לסדרת ספרי "ארץ ים" מאת אורסולה לה גווין. התסריט לסרט נכתב על ידי מיאזאקי בשיתוף פעולה עם קייקו ניווה. במקור הוא הצטרף להפקה כיועץ, אך בהמשך הוא גם התבקש לצייר את הסטוריבורד. לאחר שהמפיק טושיו סוזוקי ראה את הסטוריבורד של מיאזקי הוא קבע שמיאזאקי צריך להיות זה שיביים את הסרט. בחירתו לביים את הסרט גרמה לחיכוכים בינו לבין אביו, שסבר כי לבנו אין את הניסיון הנחוץ לביים סרט. כתוצאה מכך השניים לא דיברו בכלל במהלך שלבי הפיתוח של הסרט.<ref></ref> למרות זאת, גורו מיאזאקי היה נחוש להשלים את הסרט.<ref>See Nausicaa.net [http://www.nausicaa.net/miyazaki/earthsea/blog/prologue.html Goro Miyazaki's Blog Translation (Prologue)] December 13, 2005.</ref> הסרט יצא לאקרנים ב-29 ביולי 2006 וגרף בסך הכל 68 מיליון דולרים ברחבי העולם.

בשנת 2011, מיאזאקי ביים את הסרט "תצפית על גבעת הפרגים", המבוסס על סדרת המאנגה "Coquelicot-zaka kara" משנת 1980.<ref>[https://archive.today/20120716124952/http://thefilmreview.com/film-news/upcoming-movies/goro-myazaki-to-adapt-1980s-manga.html/ Kokurikozaka Kara film adaptation]</ref> התסריט לסרט נכתב על ידי מיאזאקי בשיתוף פעולה עם קייקו ניווה. מיאזאקי דיבב בסרט גם את דמות המורה להיסטוריה וכתב את המילים לכמה מהשירים בסרט. הסרט יצא לאקרנים ביפן ב-16 ביולי 2011. הסרט זכה בפרס האקדמיה של יפן לשנת 2012 בקטגוריית סרט ההנפשה הטוב ביותר של אותה השנה.<ref></ref>

בשנת 2014 ביים עבור רשת הטלוויזיה NHK את סדרת האנימה "רוניה בת השודד", עיבוד טלוויזיוני לספר באותו השם מאת הסופרת השוודית אסטריד לינדגרן.<ref></ref><ref></ref><ref></ref>

בשנת 2020 ביים את הסרט "ארוויג והמכשפה", עיבוד קולנועי לרומן באותו השם מאת דיאנה ווין ג'ונס.<ref></ref><ref></ref><ref></ref><ref></ref> בשל מגפת הקורונה היציאה של הסרט לאקרנים התעקבה רבות ולבסוף הקרנת הבכורה של הסרט התקיימה רק ב-27 באוגוסט 2021.

== פילמוגרפיה ==
=== סרטים ===
* הקוסם מארץ ים (2006), במאי ותסריטאי
* תצפית על גבעת הפרגים (2011), במאי
* ארוויג והמכשפה (2020), במאי
* הילד והאנפה (2023), מפיק בפועל

=== סדרת טלוויזיה ===
* רוניה בת השודד (2014), במאי

== קישורים חיצוניים ==

==הערות שוליים==

קטגוריה:במאים יפנים
קטגוריה:סטודיו ג'יבלי
קטגוריה:יפנים שנולדו ב-1967
אולגה בונדרבה

אולגה ניקולייבנה בונדרבה (רוסית: Ольга Николаевна Бо́ндарева; 27 באפריל 1937 - 9 בדצמבר 1991) הייתה חוקרת תורת המשחקים סובייטיית. מחקרה של בונדרבה התמקד במשחקים שיתופיים. תרומתה הידועה ביותר היא משפט בונדרבה-שפלי.<ref name=":0"></ref><ref name=":1">In memoriam Olga Bondareva (1937—1991) Games and Economic Behavior. — 1992. — 4(2):318—324.</ref><ref name=":2">Wooders, Myrna. "Bondareva, Olga (1937–1991)." The New Palgrave Dictionary of Economics. Second Edition. Eds. Steven N. Durlauf and Lawrence E. Blume. Palgrave Macmillan, 2008. The New Palgrave Dictionary of Economics Online. Palgrave Macmillan. 29 December 2008 doi:10.1057/9780230226203.0144</ref>

== ביוגרפיה ==
בונדרבה נולדה בלנינגרד (כיום סנט פטרסבורג) ב-27 באפריל 1937. בגלל מלחמת העולם השנייה, היא עברה לאוקראינה ב-1941–1944. בשנות החמישים בונדרבה סיימה את לימודיה באוניברסיטת לנינגרד, והצטרפה לפקולטה למתמטיקה. פרופסור וורוביוב , מחלוצי תורת המשחקים בברית המועצות, משך את עניינה של בונדרבה. הוא הנחה את בונדרבה בעבודת הדוקטורט שלה, שהושלמה ב-1963, ועסקה בליבה של משחק שיתופי. בונדרבה הקדישה את פועלה האקדמי לתורת המשחקים. ב-1984 הוענק לה התואר האקדמי הגבוה ביותר בברית המועצות, דוקטור נאוק , עבור התזה "שיטות לפתרון משחקים שיתופיים והיישומים שלהם".<ref name=":1" /><ref name=":2" />

ב-1972 היא הורחקה מהפקולטה למתמטיקה ונאסר עליה ללמד, בגלל שהתבטאה בעד תלמיד שביקש לעלות לישראל. בעקבות זאת, בונדרבסקי עברה לבצע מחקר בפקולטה לכלכלה (עדיין באוניברסיטת לנינגרד). בעקבות הפרסטרויקה, ב-1989 בונדרבה חזרה ללמד, וחזרה לפקולטה למתמטיקה. כמו כן, החל מסוף שנות השמונים בונדרבה הגבירה את האינטראקציה עם חוקרים מערביים, כולל השתתפות בכנסים בינלאומיים, תרגום מחקרים והצטרפות לאגודה האמריקאית למתמטיקה ולוועדת העורכים של כתב העת האמריקאי היוקרתי Games and Economic Behaviour .<ref name=":0" /><ref name=":2" />

היא הייתה נשואה ללב אלכסנדרוביץ' גורדון, והיו לה שני בנים: מקסים (נ' 1966) וגרגורי (נ' 1974). היא נהרגה בגיל 54 בתאונת דרכים בעת שחצתה את הרחוב בסנט פטרסבורג.<ref name=":1" /><ref name=":2" />

== מחקר ==
בונדרבה פרסמה 70 מאמרים וכתבה ספר עיון לקהל הרחב על תורת המשחקים.

התוצאה הידועה ביותר של בונדרבה היא משפט בונדרבה-שפלי, שמתאר תנאי הכרחי ומספיק לקיום ליבה לא-ריקה במשחק שיתופי (בלשון לא מדויקת, באילו משחקים שיתופיים ניתן להגיע למצב שבו לאף שחקן לא משתלם לסטות מהאסטרטגיה שלו). בונדרבה גילתה את התוצאה כחלק מלימודי הדוקטורט שלה, ופרסמה אותה ב-1963 בכתב העת הסובייטי Problems of Cybernetics. המאמר לא תורגם לאנגלית ולא זכה לתשומת לב במערב בשנים שלאחר פרסומו. ב-1967 לויד שפלי גילה באופן עצמאי אותה תוצאה, וכשנודע לו על המאמר של בונדרבה הוא הכיר בקדימות של בונדרבה, ובכך הבטיח שהישגיה יוכרו.<ref name=":1" /><ref name=":2" />

בונדרבה פרסמה מאמרים נוספים רבים שעסקו בתורת המשחקים, רובם ברוסית. היא המשיכה להרחיב את התיאוריה על הליבה של משחקים שיתופיים, אופטימיזציה וקטורית, יחסים בינאריים בתורת המשחקים ועוד.<ref name=":1" />

== קישורים חיצוניים ==

== הערות שוליים ==

קטגוריה:בוגרי אוניברסיטת סנקט פטרבורג
קטגוריה:בוגרות אוניברסיטת סנקט פטרבורג
קטגוריה:חוקרי תורת המשחקים
קטגוריה:מתמטיקאים סובייטים
קטגוריה:מתמטיקאים רוסים
קטגוריה:מתמטיקאיות רוסיות
קטגוריה:סגל אוניברסיטת סנקט פטרבורג
קטגוריה:ילידי 1937
קטגוריה:נפטרים ב-1991
פלה (קינוח)

פְלָה (בהולנדית: Vla) הוא מוצר מחלבה מהמטבח ההולנדי העשוי מחלב פרה טרי.

== מקור ==
המילה vla תועדה לראשונה במאה ה-13 והתייחסה במקור לכל חומר דמוי חביצה המכסה גם עוגות או את המאפים האחרים. המילה (vlaai (Limburgse vlaai קשורה ומאז מתייחסת לסוג של פאי.<ref>[http://depot.knaw.nl/12580/1/2012_Sijs_Toetjes_Onze_Taal_9.pdf First occurrence of vla in the Dutch language.]</ref>

== מאפיינים ==
באופן מסורתי, פלה מיוצר עם ביצים, סוכר וחלב טרי, למרות שחלק מהיצרנים התעשייתיים משתמשים כיום בעמילן תירס ולא בביצים. פלה זמין בטעמים רבים ושונים, מתוכם הווניל הוא הפופולרי ביותר. טעמים נוספים כוללים שוקולד, קרמל, בננה, תפוז ותפוח.<ref>[http://www.campina.nl/onze-producten/vla.aspx campina.nl]; Vla flavors of market leader Campina.</ref>

== צריכה ==
פלה נמכר במקור בבקבוקי זכוכית והסמיכות שלה הקשתה על מיצוי כל הכמות המלאה מתוך הבקבוק ולכן תוכנן במיוחד מגרדת בקבוקים (flessenschraper או flessenlikker) למטרה זו. למרות העובדה שפלה נמכר כיום בדרך כלל בקרטונים, מגרדים אלה עדיין נפוצים במטבחים משפחתיים ההולנדיים.

על אף שפלה הוא במקור מוצר הולנדי טיפוסי, הוא הוצג ב-2010 בוולוניה ובגרמניה על ידי חברת Campina ומאז הוא נמכר בכמה חנויות במקומות אלה. הוא נמכר גם בבריטניה, אם כי הוא נקרא שם רק בשם חביצה ונמכר, אך ורק בשפופרות במקום בקרטונים (בדומה לחלב).

== קישורים חיצוניים ==

== הערות שוליים ==

קטגוריה:המטבח הגרמני
קטגוריה:המטבח ההולנדי
קטגוריה:מוצרי חלב
הלס (בירה)

כוס בירה עם הלס - בירה בהירה
הלס היא סגנון בירת לאגר גרמנית מסורתית מסוג פייל, המיוצרת בעיקר בדרום גרמניה, במיוחד במינכן. ניתן לתרגם את המילה הגרמנית הלס כ"בהיר", "קל" או "חיוור".

== פרופיל טעם ==
בירות בסגנון הלס הן בדרך כלל בעלות גוף מלא, מתוקות עדינות ובהירות, עם מרירות נמוכה. הבירה צלולה עקב סינון לפני הביקבוק,<ref name="legalimage"></ref> אם כי חלק מהמסעדות ומבשלות הבירה אכן מציעות גרסה לא מסוננת.<ref></ref><ref>[http://www.schanzenbraeu.de/biere.html Schanzenbräu Hell]</ref> הלס בסגנון מינכן היא בירה צהובה שנרקחה באמצעות תסיסה קרירה עם שמרי לאגר מסוימים, כשות מרה, ומשקל סגולי מקורי (לפני התסיסה) בין 1.044 ל-1.053 (11 עד 13 מעלות פלאטו), ובין 4.5 ל-6% אלכוהול בנפח. להלס יש טעם כשות פחות בולט מבירות פילזנר גרמניות.<ref name="legalimage" />

== רקע ==
עד שנות ה-60, סגנון ההלס היה זמין ברחבי העולם בעיקר באזורים דוברי גרמנית. עם הזמן, ההלס הוחלפה אט אט בבירות בסגנון פילזנר,<ref name="derberater"></ref> החלפה שנבעה גם משינוי העדפות הצרכנים מבירה מהחבית - לבירה בבקבוק. באזורים מחוץ לדרום גרמניה, בירות ההלס חזרו לפופולריות ב-2010 במיוחד בברלין, שם התדמית המסורתית של הבירה הפכה לטרנדית.<ref name="tagesspiegel"></ref>

== אזורי פופולריות ==
סגנון ההלס נהנה מפופולריות רבה בחבלי הארץ של דרום גרמניה - בוואריה, פרנקוניה ובאדן-וירטמברג.

== קישורים חיצוניים ==

== הערות שוליים ==

קטגוריה:המטבח הגרמני
קטגוריה:סוגי בירה